KOMMISSIONEN FOR DE EUROPÆISKE FÆLLESSKABER 
Bruxelles, den 24.10.1996 
KOM(96) 521 endelig udg. 
MEDDELELSE FRA KOMMISSIONEN TIL RÅDET 
ANMODNING FRÅDET FORENEDE KONGERIGES REGERING OM 
TILLADELSE TIL AT BIBEHOLDE SÆRORDNINGER I HENHOLD TIL 
ARTIKEL 30 I RÅDETS SJETTE DIREKTIV (77/388/EØF) OG ARTIKEL 23, 
STK. 2,1 RÅDETS DIREKTIV 92/12/EØF 

Indledning 
I et brev, som indgik i Kommissionens generalsekretariat dun 29. juli 1990, har den britiske 
regering med henvisning til artikel 30 i Radels sjette direktiv (77/388/EØF) af 17. maj 1977 om 
harmonisering af medlemsstaternes lovgivning om omsætningsafgifter - Det fælles 
merværdiafgiftssystem: ensartet beregningsgrundlag, og ailikel 23, stk. 2, i Rådets direktiv 
92/12/EØF af 25. februar 1992 om den generelle ordning for punktafgiftspligtige varer, om 
oplægning og omsætning heraf samt om kontrol hermed anmodet om tilladelse til at bibeholde 
særordninger, som afviger fra de nævnte direktiver. 
I overensstemmelse med ailikel 30 i Rådets sjette direktiv og artikel 23, stk. 2, i Rådets 
direktiv 92/12/EØF blev de andre medlemsstater underrettet om den britiske anmodning ved 
brev af 29. august 1990. 1 henhold til de nævnte artikler kan Kommissionen eller medlems­
staterne bede Rådet om at behandle sagen 
Beskrivelse af ordningen 
Det Forenede Kongerige vil gerne fortsat indrumme fritagelse for moms og andre afgifter til 
besøgende ikke-NATO Commonwealth-styrker og deres personel i lighed med de fritagelser, 
der gælder for NATO-styrker Siden slutningen af 1940'erne er sådanne fritagelser blevet 
indrømmet på grundlag af bilaterale aftaler mellem Det Forenede Kongerige og mange af 
Commonwealth-landene. 
Der er for øjeblikket seks ikke-NATO Commonwealth-styrker med personel, der gør tjeneste i 
UK, og som gør krav på afgiftsfritagelse. Der er tale om styrker fra følgende lande: Australien, 
Bangladesh, Indien, Malaysia, New Zealand og Pakistan. Alt i alt har disse lande 400 personer 
udstationeret i UK i øjeblikket. 
Den britiske anmodning omfatter for Commonwealth-styrker og deres personel: 
a) Import af varer 
1 øjeblikket er Commonwealth-styrker fritaget for told efter de samme regler som 
NATO-styrker. Besøgende Commonwealth-styrkers personel kan toldfrit indføre 
deres indbo til brug under opholdet i UK. Personellet tildeles ligeledes en månedlig 
ration af moms- og punktafgiftsfri spiritus og tobak i henhold til eksisterende 
toldlagerordninger. 
b) Køb af indenlandske varer 
Besøgende Commonwealth-styrkers oilieielle indkøb af varer og tjenesteydelser er i 
øjeblikket frilaget for moms og punktafgifter uden nogen former for begrænsning. 
Disse styrkers personel er kun fritaget for moms og afgifter, når der indkøbes varige 
forbrugsgoder til en værdi af minimum 10 GBP. Varige forbrugsgoder er produkter, 
der tåler jævnlig anvendelse i mindst ét år og kan eksporteres ved 
udstationeringsperiodens udløb. Styrkernes personel er også fritaget for afgifter og 
moms på brændstof, der bruges ved tjenesterejser. 
Godtgørelse sker via en refusion af moms og afgifter. Alle anmodninger om godt­
gørelser af moms og afgifter fremsendes til toldmyndighederne af den besøgende 
styrke. Hvis indkøbet er foretaget af personel, indsendes anmodningen til godkendelse 
hos styrken, som videresender den til toldmyndighederne 
c) Køb af varer inden for Fællesskabet 
Der er i øjeblikket ingen Commonwealth-styrker, som foretager indkøb i andre 
medlemsstater. Det er dog hensigten, at udvide fritagelserne for Commonwealth-
styrker, så de også gælder for indkøb i andre medlemsstater. 
Lovgivningsmæssig situation 
Fællesskabsretten giver ikke på nuværende tidspunkt mulighed for at fritage Commonwealth-
styrker for moms og andre afgifter. 
Ved import gives der kun fritagelse fra moms for varer, som er omfattet af bestemmelserne i 
artikel 14, stk. 1, litra d), i det sjette momsdirektiv, som fastlagt i Rådets direktiv 83/18l/EØF 
af 28. marts 1983. Commonwealth-styrkernes import af varer er ikke omfattet af denne 
bestemmelse 
Indenlandske forsyninger, herunder varer købt inden for Fællesskabet, er fritaget for moms i 
henhold til artikel 15, stk. 10, i det sjette momsdirektiv, der dog kun omhandler NATO-
styrker, som deltager i det fælles forsvar. Forsyninger til Commonwealth-styrkerne kan ikke 
fritages med henvisning til denne bestemmelse. 
Varer, som er punktafgiftspligtige, er fritaget for afgifter i henhold til bestemmelserne i 
artikel 23, stk. 1, i Rådets direktiv 92/12/EØF, hvis disse varer er bestemt til særlige 
modtagere. Denne fritagelse omfatter ikke forsyninger til Commonwealth-styrker. 
Kommissionens holdning 
Den procedure, der er fastlagt i artikel 30 i det sjette momsdirektiv og artikel 23, stk. 2, i 
Rådets direktiv 92/12/EØF, åbner mulighed for at medlemsstater indgår aftaler med 
tredjelande, som kan indeholde alvigelser fra disse direktiver. Sådanne alvigelser er dog kun 
berettigede, hvis de grundlæggende principper i det fælles momssystem samt de generelle 
ordninger vedrørende punktafgiftspligtige produkter overholdes 
Den britiske regering har anmodet om, at dunnu procedure anvendes, således at besøgende 
Commonwealth-styrker og deres personel fritages fra moms o\x andre afgifter. Anmodningen 
omfatter både import og kob af indenlandske varer, herunder varer indkobl i Fællesskabet. 
Kommissionens holdning er, at denne procedure bor anvendes i meget begrænset omfang. Den 
britiske anmodning, hvori der søges tilladelse lil at sidestille Commonwealth-styrker med 
NATO-styrker, tager ikke hensyn til dette. 
Hvis anmodningen godkendes, betyder det, at Commonwealth-styrker ville nyde godt af en 
momsfritagelse ved indkøb af varer og tjenesteydelser, der svarer til fritagelsen i artikel 15, stk. 
10, i det sjette momsdirektiv. Der gøres opmærksom på, at det samme er tilfældet for disse 
styrkers import af varer, som ikke er omfattet al' ailikel 14, stk. I, litra d), hvis 
anvendelsesområde er fastlagt i direktiv 83/1 SI/EOF. Heraf følger, at i el fælles marked ville en 
sådan fritagelse ikke være begrænset til en medlemsstat, men skulle anvendes i hele 
Fællesskabet med de begrænsninger, der fastlægges af værtsmedlemsstaten. Det Forenede 
Kongerige. Derfor ville en godkendelse af en fritagelse for Commonwealth-styrkernes 
vedkommende føre til en faktisk udvidelse af anvendelsesområdet for undtagel­
sesbestemmelsen i artikel 14, stk. 1, litra d), som fastlagt i direktiv 83/181/EØF, og artikel 15, 
stk. 10, i det sjette momsdirektiv. En sådan udvidelse kræver, at de pågældende direktiver 
ændres, hvilket påvirker alle medlemsstater. Kommissionen tinder derfor ikke, at 
afvigelsesproceduren er en hensigtsmæssig fremgangsmåde i dette tilfælde. 
På denne baggrund tinder Kommissionen det uhensigtsmæssigt at fremlægge et forslag til en 
rådsbeslutning, der giver Det Forenede Kongerige tilladelse til at anvende ordninger, som 
afviger fra det tælles momssystem. 
Kommissionen mener, at det er meget væsentligt, at der er sammenhæng mellem de bestem­
melser vedrørende moms og andre afgifter, som er underlagt fællesskabsretten. Eftersom 
anvendelsen af en afvigende ordning, som fritager Commonwealth-styrker fra moms, giver 
anledning til grundlæggende indvendinger, anmoder Kommissionen Det Forenede Kongerige 
om at genoverveje sin anmodning om en sådan ordning på afgiftsområdet 
Konklusion 
Eftersom en anvendelse af proceduren vedrørende afvigelser på de pågældende ordninger giver 
anledning til grundlæggende indvendinger, anmoder Kommissionen om, at sagen behandles af 
Rådet i overensstemmelse med artikel 30 i det sjette momsdirektiv og artikel 23, stk. 2, i 
Rådets direktiv 92/12/EØF. 
ISSN 0254-1459 
KOM(96) 521 endelig udg. 
DOKUMENTER 
DA 09 
Katalognummer : CB-CO-96-526-DA-C 
ISBN 92-78-10397-7 
Kontoret for De Europæiske Psllesskabers Officielle Publikationer 
L-2985 Luxembourg